Joniškio „Aušros“ gimnazija

**MOKINIŲ TURIZMO ( EKSKURSIJŲ, IŠVYKŲ, ŽYGIŲ, VARŽYBŲ**

**IR KT.) ORGANIZAVIMO TVARKOS APRAŠAS**

**I.BENDROSIOS NUOSTATOS**

1. Mokinių turizmo organizavimo tvarkos aprašas ( toliau- aprašas) reglamentuoja mokinių turizmo renginių organizavimą, vykdymą, laiduoja renginiuose dalyvaujančių mokinių saugumą Joniškio „Aušros“ gimnazijoje. Aprašas parengtas vadovaujantis 2005m. kovo 1d. ŠMM ministro įsakymu Nr. ISAK- 330.

2. Aprašas taikomas visiems mokytojams, organizuojantiems ir vykdantiems moksleivių turizmo renginius Lietuvos Respublikos, Europos Sąjungos teritorijoje bei už jos ribų.

3. Apraše vartojamos sąvokos.

3. 1. Ekskursija- trumpiau kaip parą trunkantis turistinių objektų lankymas nustatytu maršrutu ugdymo tikslais, kurį vykdo gidas arba mokytojas.

3. 2. Gidas- asmuo, kuris suteikia specialią informaciją apie lankomus muziejus, meno galerijas, gamtos, kultūros, mokslo, parodų ar kt. objektus ar vietoves.

3. 3. Išvyka- organizuotas mokinių grupių keliavimas į numatytą turizmo objektą panaudojant transporto priemones.

3. 4. Sąskrydis- organizuotas moksleivių susibūrimas gamtinėje aplinkoje ( stovyklavietėje) poilsio ar ugdymo tikslais.

3. 5. Turizmo renginio vadovas- asmuo, turintis pasirengimą, organizuojantis pasiruošimą turizmo renginiui ir jam vadovaujantis.

3. 6. Turistinė stovykla- trumpalaikio mokinių poilsio organizavimas įrengtoje stovyklavietėje.

3. 7. Mokinių turizmo renginys- trumpalaikės neformaliojo vaikų švietimo programos vykdymas keičiant vietą pažintiniais, sportiniais tikslais.

3. 8. Varžybos- organizuotas mokinių ( jų grupių) rungtyniavimas ugdymo tikslais.

3. 9. Žygis- įvairios trukmės ugdymo tikslais organizuotas keliavimas nustatytu maršrutu pėsčiomis ar naudojant įvairias priemones.

3. 10. Turizmo renginiai organizuojami po pamokų, savaitgaliais, atostogų bei švenčių dienomis.

3. 11. 1-2 dienas per mokslo metus vykdant edukacinę programą ir ją suderinus su gimnazijos direktoriumi, leidžiama į turizmo renginį vykti darbo dienomis.

3. 12. Turizmo renginių apskaitą veda Neformalaus švietimo ir pagalbos mokiniui skyriaus vedėja.

**II.TURIZMO RENGINIŲ PROGRAMOS**

4. Turizmo renginių ( žygių, ekskursijų, išvykų) programas ir sąskrydžių, varžybų nuostatus rengia turizmo renginio vadovas ( pildo Turizmo renginio programos formą, priedas Nr.1.).

**III.TURIZMO RENGINIŲ DALYVIŲ SAUGUMO UŽTIKRINIMAS**

5. Turizmo renginiuose leidžiama dalyvauti.

5. 1. Visiems 1-4 g klasių mokiniams.

5. 2. Mokiniai, nepriskirti pagrindinei medicininei fizinio pajėgumo grupei arba turintys specialiųjų ugdymosi poreikių, dviejų dienų ir ilgiau trunkančiuose turizmo renginiuose gali dalyvauti tik atsižvengiant į gydytojo pažymą, pristatytą mokslo metų pradžioje visuomenės sveikatos priežiūros specialistei.

5. 3. Mokinių grupei, didesnėms nei 15 mokinių, skiria papildomą grupės vadovą. Kiekvienai 15 mokinių grupei skiriamas dar vienas turizmo renginio vadovas.

6. Gimnazijos direktorius, užtikrindamas turizmo renginių dalyvių saugumą, atlieka šiuos veiksmus.

6. 1. Tvirtina turizmo renginių programą, dalyvių sąrašą, turizmo renginio vadovo ( vadovų) kandidatūrą.

6. 2. Leidžia turizmo renginį organizuoti tik tiems mokytojams, kurie turi turizmo organizavimo vadovo pažymėjimus.

6. 3. Už gerą programos vykdymą gali skatinti turizmo renginio vadovą ir mokinius.

6. 4. Už programos vykdymo pažeidimus turizmo renginio vadovą gali bausti drausmine tvarka.

7. Turizmo renginio vadovas, užtikrindamas turizmo renginių vaikų saugumą, atlieka šiuos veiksmus.

7. 1. Rengdamas žygio, ekskursijos, išvykos programą numato detalų maršrutą ( atsižvelgia į dalyvių amžių, jų pasirengimo lygį ir fizinę būklę, nustato išvykimo, atvykimo vietą ir laiką, nakvynės vietą). Užpildo Turizmo renginio programą ( priedas Nr.1.), suderina ją su gimnazijos direktoriumi.

7. 2. Apie vykdomą turizmo renginį informuoja vaikų tėvus, vykstant į užsienį- gauna raštišką jų sutikimą (laisva forma arba priedas Nr.2.).

7. 3. Pasirašytinai supažindina grupės narius su saugos instruktažu (pirmosios pagalbos teikimu ir naudojimusi vaistinėle, saugaus eismo taisyklėmis, aplinkosaugos, priešgaisrinės saugos bei maudymosi, elgesio viešoje vietoje reikalavimais) ( priedas Nr.3.).

7. 4. Prieš turizmo renginį aptaria su mokiniais tinkamos aprangos būtinumą, greitai gendančio maisto grėsmę sveikatai.

7. 5. Užtikrina mokinių saugą renginio metu, moka suteikti pirmąją medicininę pagalbą, turi pirmos medicininės pagalbos rinkinį ( arba pasirūpina, kad ji būtų suteikta, skambina pirmosios pagalbos telefonu : 03 (112)).

7. 6. Susidarius situacijai, grėsmingai vaikų saugai, pakeičia maršrutą, sustabdo arba nutraukia renginio vykdymą.

7. 7. Turizmo renginyje pats laikosi saugaus elgesio reikalavimų.

7. 9. Atsitikus grėsmingai situacijai su ugnimi, pastebėjęs gaisrą, vadovas praneša priešgaisrinei tarnybai telefonu : 01 (112)

8. Turizmo renginiuose dalyvaujantys mokiniai nuo 14 metų atlieka šiuos veiksmus.

8. 1. Susipažinę su turizmo renginio organizavimo tvarka ir saugos reikalavimais pasirašo žurnale ir jų laikosi.

8. 2. Prieš turizmo renginį pasiskirsto pareigomis, užduotimis ir kt.

8. 3. Laikosi gero elgesio normų, būna drausmingi ir mandagūs, vykdo turizmo renginio vadovų nurodymus.

**IV.MAUDYMOSI REIKALAVIMAI**

9. Turizmo renginiuose maudytis galima tik sveikatingumo, higienos, o ne sporto tikslais. 10. Vykdant turizmo renginius maudymosi vieta parenkama iš anksto. Maudytis leidžiama tik paplūdimiuose ir kitose nustatyta tvarka įrengtose maudymosi vietose vadovaujantis Lietuvos higienos normos HN 79:2004 „Vaikų vasaros poilsio stovyklos.

Bendrieji sveikatos saugos reikalavimai“, patvirtintais LR sveikatos apsaugos ministro 2004m. balandžio 26d. įsakymu Nr. V-275 ( Žin., 2004, Nr.44-2956) reikalavimais.

11. Maudymosi plotą privalo žinoti visi besimaudantieji.

12. Maudytis galima tik turizmo renginio vadovui leidus ir jam stebint.

13. Vienu metu gali maudytis ne daugiau kaip 8 mokiniai. Maudymosi metu turizmo renginio vadovui reikia būti labai atidžiam.

14. Maudymosi metu draudžiama be reikalo šūkauti, nes šauksmas yra pagalbos prašymo signalas.

-----------------------------------------